# Webáruház feladatspecifikáció

A feladat egy széles körben használható komplex webáruház szoftver kifejlesztése, a hozzá tartozó adminisztrációs felülettel, amelyen keresztül nyomon követhető a vevői rendelések és azok teljesítése.

Szoftverrel szemben támasztott követelmények:

* Korlátlan számú cikk tárolása képfeltöltéssel
* Cikkek kategóriákba való besorolása
* A kategóriák tetszőleges szintig egymásba építhetők
* Cikkleírás rögzítési lehetőség
* Minden cikkhez tartozzon adatlap (részletek)
* Kosár funkciók, mennyiség beállítható és törölhető legyen
* A kosár és a cikkek adatlapja Ajax technológiát használjon
* Egy rendelés akár több cikket is tartalmazhat
* Bővíthető fizetés és szállítási módok, felár kezelése
* Vevők regisztrációja (de regisztráció nélkül is lehessen rendelést összeállítani)
* Vevők adatainak utólagos módosítási lehetősége
* Rendelésről visszaigazoló e-mail küldése
* Adatok karbantartásához adminisztrációs felület készítése

Egyéb elvárások:

* Reszponzív layout
* Könnyű kezelhetőség
* Felhasználóbarát megjelenés

Fejlesztői környezet:

* PhpMyAdmin: MySQL adatbázis eléréséhez
* NetBeans keretrendszer: Php7 programozáshoz

Információs folyamatok:

A weboldalra látogató választ cikk kategóriát, amire megjelennek a cikkek listája fényképpel. Minden cikknél beállítható a kosárba tehető darabszám. A kosár tartalma az oldal felső rögzített részén érhető el, ahol lehetőség van a tétel módosítására, vagy törlésére. A „*Tovább a vásárláshoz*” gombbal folytatjuk a megrendelést a vevő azonosításával. Ha a vevő már járt nálunk korábban, akkor e-mail címének és jelszavának megadásával bejelentkezhet, ha még nem, akkor regisztrálhatja magát adatainak megadásával. A folyamat következő részeként választhatunk a fizetés és szállítási módok közül, majd egy összesítő képernyőt kapunk, ahol ellenőrizhetjük a vásárlás adatainak helyességét. Itt a „*Megrendelés elküldése*” gombbal rögzítjük a rendelés adatait és visszaigazoló e-mailt küldünk a vevőnek.